I. Se sotmet a dictamen d'aquesta Comissió Jurídica Assessora el Projecte de decret sobre l'atorgament del distintiu de garantia de qualitat ambiental per la Generalitat de Catalunya i d'acord amb el que disposa l'article 12 del Decret legislatiu 1/1991 de 25 de març que regula aquest alt òrgan consultiu del Govern es demana que el termini d'emissió del Dictamen es redueixi per raó d'urgència.
El Projecte de decret és una disposició de caràcter general que es dicta en execució de la Llei 6/1993 de 15 de juliol reguladora dels residus i per tant està efectivament subjecta al dictamen d'aquesta Comissió (art. 3.1.b de l'esmentat Decret legislatiu 1/1991).
Atesa la petició de l'òrgan consultant el Dictamen s'emet amb reducció del termini d'emissió.
En la tramitació del Projecte de decret que se sotmet a consulta s'han complert els tràmits exigits per l'elaboració de disposicions generals regulats en la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya.
El Projecte de decret adjunta la memòria justificativa de l'estudi econòmic-financer (molt extens) de la llista de disposicions afectades (art. 63.2 de la Llei 13/1989) i d'un informe de la Direcció General de Tributs.
Ha informat també el Servei Jurídic del Departament de Medi Ambient (art. 65.1).
Aquesta Comissió ha destacat en altres ocasions l'especial rellevància que té el tràmit d'informació pública previst a l'article 64 de la Llei 13/1989.
En aquest expedient s'ha complert el tràmit mitjançant anunci de data 26 de gener de 1994 inserit al Diari Oficial de la Generalitat de Catalunya núm. 1862 corresponent al dia 18 de febrer.
S'ha presentat un únic escrit d'al·legacions subscrit pel Sr.
E. M. G. sobre els següents extrems: 1 cost de manteniment del distintiu; 2 substitució a l'article 3.b de l'expressió "danys apreciables a les persones o al medi ambient" per la de "danys a les persones o al medi ambient"; 3 evitar l'atorgament del distintiu per silenci positiu en l'article 9; 4 càlcul de la quota anual; 5 separació dels costos fixos de tramitació de la sol·licitud dels costos de verificació i 6 premis a ecoproductes.
Les al·legacions han estat àmpliament informades per la Direcció General de Qualitat Ambiental (Servei de Recerca i Informació de Tecnologies Netes) que proposa: a) reduir el cost de manteniment (art. 16 del Projecte de decret); b) mantenir l'expressió "danys apreciables" per estar d'acord amb el Dret comunitari; c) conservar la figura del silenci administratiu positiu d'acord amb els principis de la Llei 30/1992 de 26 de novembre; d) desestimar l'al·legació que proposava que la quota anual no s'hauria de calcular a partir del preu del producte al detall; e) considerar que no és factible establir un preu mig fix per a totes les sol·licituds i; f) no acollir l'al·legació sobre els premis a ecoproductes perquè aquests tenen una finalitat diferent del distintiu de garantia de qualitat ambiental.
Les propostes de la Direcció General es consideren encertades.
"En el marc de la normativa les polítiques i les estratègies de la Comunitat Europea i de la legislació bàsica de l'Estat –diu l'exposició de motius de la Llei 6/1993 de 15 de juliol reguladora dels residus– la Generalitat de Catalunya en l'àmbit de les seves competències ha d'intensificar la seva acció d'ordenació execució i gestió en aquesta matèria".
La minimització i valorització dels residus constitueixen un objectiu prioritari en la política de protecció i millora del medi ambient (art. 6 de la Llei 6/1993).
El distintiu de garantia de qualitat ambiental que crea aquest Projecte de decret (art. 1) pot ser instrument idoni per assolir l'esmentat objectiu.
El Reglament del Consell de les Comunitats Europees 880/1992 de 31 de març estableix (article 1) un sistema comunitari de concessió d'una etiqueta ecològica.
Tal Reglament té un abast general és obligatori en tots els seus elements i és directament aplicable a cada Estat membre (art. 189 del Tractat de la Comunitat Europea).
Per tant una vegada que el Reglament hagi entrat en vigor comporta els desplegament del dret intern dels estats membres que queda inaplicat qualsevol que sigui el rang de les normes en tot el que li sigui contrari.
La primera qüestió que es planteja és per això la de si el Projecte de decret –concretament la creació del distintiu de garantia de qualitat ambiental– és compatible amb el Reglament comunitari quant aquest estableix un sistema de concessió d'una etiqueta ecològica (art. 1).
La compatibilitat ve resolta favorablement en el "considerant" set del Reglament 880/1992 que encara que estima que la finalitat és establir les condicions necessàries per a la creació d'una etiqueta ecològica única i eficaç a la Comunitat admet que " se podrán mantener los sistemas independientes de concesión de una etiqueta ecológica que ya existan o que se creen en el futuro ".
El distintiu de garantia de qualitat ambiental pot ésser un complement del sistema comunitari referit exclusivament –com es diu en l'article 3– als productes que es fabriquen o es comercialitzen a Catalunya.
Així com el sistema d'etiqueta ecològica és un instrument d'abast integral en el sentit que el seu atorgament se supedita a la garantia que els productes satisfan els requeriments ambientals en tot el seu cicle de vida el distintiu de qualitat ambiental més modest limita la garantia al fet que els productes per determinades propietats o característiques satisfan els requeriments ambientals referits a la minimització la valorització i la gestió en general dels residus que es generen en les seves fases de fabricació comercialització i ús o consum.
Aquesta és la raó que abona la comptabilització segons la memòria inclosa a l'expedient del Projecte de decret.
La Generalitat està facultada per establir normes addicionals de protecció del medi ambient (art. 10.6 EAC).
La Llei 6/1993 ha establert aquestes normes i ha facultat al Govern per desenvolupar i executar les seves disposicions (disposició final segona).
Legalment és per tant possible l'aprovació del Projecte de decret.
En cap cas no corresponen a la Comissió Jurídica Assessora el judici polític ni el d'oportunitat (art. 5.1 del Decret legislatiu 1/1991) referits en aquest cas a la coexistència de diferents sistemes d'etiquetatge ecològic.
Es formulen al Projecte de decret les observacions següents que en no ser essencials no obsten a la seva aprovació d'acord amb aquest Dictamen.
– Es recorda que les disposicions adoptades sobre qüestions que la Comissió Jurídica Assessora ha informat preceptivament han d'expressar en el seu preàmbul si es formulen d'acord amb el Dictamen emès o simplement després d'haver-lo vist (art. 5.3 del Decret legislatiu 1/1991 de 25 de març).
– En l'article 2 després del seu títol s'hauria de dir que "el distintiu de garantia de qualitat persegueix els següents objectius: 1o a b c d i 2o".
– Les sigles CE de l'article 3 caldrà substituir-les per la denominació "Comunitat Europea".
– Amb referència al termini de quatre mesos de l'article 9 cal recordar que l'establert com a normal a la Llei 30/1992 de 26 de novembre és el de tres mesos (art. 42.2).
– Se suggereix anteposar els membres del Consell de Qualitat Ambiental al personal del corresponent Centre Directiu en la regulació de la confidencialitat (art. 13).
– En l'article 17.3 les paraules "cànon anual" s'han de substituir per les de "quota anual" segons l'informe de la Direcció General de Tributs que consta en l'expedient.
– En la nova regulació del Consell de Qualitat Ambiental (disposició addicional que modifica l'art. 5 del Decret 255/1992) s'haurà d'afegir si el secretari és un membre del mateix òrgan o una persona al servei de l'Administració pública corresponent tal com estableix l'article 25.1 de la Llei 30/1992.
Una vegada considerades les observacions formulades en el fonament jurídic IV d'aquest Dictamen es pot elevar al Govern per a la seva aprovació el Projecte de decret sobre l'atorgament del distintiu de garantia de qualitat ambiental de la Generalitat de Catalunya.